google/wiki40b huggingface dataset:
वेरोनिका रॉड्रिक्स

वेरोनिका फिलोमेना रॉड्रिक्स (1953-2010) एक केन्याई जन्मी भारतीय जीवविज्ञानी थीं। वेरोनिका ने बीए आनर्ज़ सूक्ष्म जीव विज्ञान में की। प्रो.ओबैद सिद्दीकी और उसनके सह कार्यकर्ताओं के काम से प्रेरित होकर, वह स्थानांतरित करके पीएच. डी करने भारत आ गईं।  उन्होंने वरिष्ठ प्रोफेसर के रूप में राष्ट्रीय जैविक विज्ञान केंद्र, बंगलोर में सेवा की। उन्हें 2004 में वरिष्ठ राष्ट्रीय महिला वैज्ञानिक पुरस्कार से सम्मानित किया गया था।

जीवन

उन्होंने टाटा मूलभूत अनुसंधान संस्थान में काम किया और वह भारतीय राष्ट्रीय विज्ञान अकादमी में खोजकार रह चुकी हैं।
जेरोम

संत जेरोम (347 - 30 सितंबर 420) हिन्द-यूरोपीय ईसाई पुजारी, कंफ़ेसर, धर्मज्ञानी और इतिहासकार थे इसके अतिरिक्त वो बाद में डॉक्टर ऑफ़ चर्च (चर्च के डॉक्टर) भी बन गये थे।
संज्ञानवाद

मनोविज्ञान में, संज्ञानवाद (cognitivism) मन को समझने का एक सिद्धान्त है जो १९५० के दशक में सामने आया। इस आन्दोलन का जन्म व्यवहारवाद के विरोधस्वरूप हुआ क्योंकि संज्ञानवादियों का मानना था कि व्यवहारवाद, संज्ञान (cognition) की व्याख्या करने से बचता रहा था। संज्ञानात्मक मनोविज्ञान (cognitive psychology) सूचना का प्रसंस्करण करने वाला मनोविज्ञान है और कुछ अंश तक पहले की उन परम्पराओं से व्युत्पन्न हुआ है जिनमें विचारों की तथा समस्याओं के हल करने की प्रक्रिया की जाँच-पड़ताल की जाती थी।
निज़ाम का राष्ट्रीय गान

ता आबाद खालिक-ए-आलम तु रियासत रखे,
तुझ को उस्मान बसद इजलाल सलामत रखे़़
जैसे तू फकर-ए-सलातीन है बफज़ल याज़्दान,
यूँ ही मुमताज़ तेरा दौर-ए-हुकूमत रखे़
ाल ओ औलाद को अल्लाह दे उम्र-ए-खिज़री,
उनसे आबाद तेरा खाना-ए-दौलत रखे़़
जोड़-ए-हातिम रहे शर्मिंदा-ए-अहसान तेरा,
अद्ल-ए-खुसरो को खिजल तेरी अदालत रखे़़ 
ख़ानदाज़न सूरत-ए-गुल तेरे हवा खा रहें,
आके क़दमों पे ादु फर्ख इतात रखे.
बन के साक़ी तेरे इकबाल निजाम-ए-साबै,
तुझ को सदा काश खुंखाना इशरत रखे़़
जस्टिन मैकार्थी (अमेरिकी इतिहासकार)

जस्टिन मैकार्थी एक जनसांख्यकिय विशेषज्ञ हैं और लुइसविले विश्वविद्यालय, लुइसविले, कैंटुंकी में इतिहास के प्रोफेसर हैं। वे ऑटोमन साम्राज्य और बाल्कन के इतिहास के जानकार हैं और इन विषयों से संबंधित कई पुस्तकें उन्होनें लिखी हैं।
उपाधि

न्यायशास्त्र के पारिभाषिक शब्द अन्वय और व्यतिरेक के आधार पर साथ रहनेवाली वस्तुओं में एक को हेतु और दूसरे को साध्य माना जाता है। कभी-कभी अन्वय-व्यतिरेक में दोष हो जाने के कारण हम वास्तविक हेतु की जगह दूसरे को हेतु मान लेते हैं। ऐसा हेतु उपाधि कहलाता है। पारिभाषिक शब्दों में जो हेतु साध्य का व्यापक हो और साधन का व्यापक न हो उसे उपाधि कहते हैं। पर्वत में धुआँ है क्योंकि वहाँ आग है, यहाँ आग से धुएँ का अनुमान नहीं हो सकता क्योंकि धुएँ के बिना भी आग संभव है। यदि यहाँ आग से गीली लकड़ी से युक्त आग का तात्पर्य हो तो धुएँ के अनुमान में आग की जगह वास्तविक हेतु 'गीली लकड़ी से युक्त होगी' होगी। गीली लकड़ी से युकत होना साध्यभूत धूम का व्यापक है और साधनभूत वह्नि का व्यापक नहीं है, अत: यही उपाधि है। क्योंकि उपधिभूत हेतु के कारण ही आग और धुएँ का संबंध हो सकत है, आग के कारण नहीं, इसलिए सोपाधिक हेतु साध्य का अनुमान नहीं किया जा सकता। हेतु का सोपाधिक होना व्याप्यत्वासिद्ध दोष कहलाता है।
वेदांतशास्त्र में शुद्ध और अनंत चैतन्य को दूषित और सीमित करनेवाले माया, अविद्या, प्रकृति आदि तत्व को उपाधि कहते हैं।
कमांडर

कमांडर नौसैनिक और वायुसैनिक अधिकारी पद है। कमांडर को अन्य औपचारिक संगठनों में रैंक या शीर्षक के रूप में भी प्रयोग किया जाता है, जिनमें कई पुलिस बल शामिल हैं।
आइकिया प्रभाव

परिचय

आइकिया प्रभाव (en: IKEA effect) एक संज्ञानात्मक पूर्वाग्रह है। जिसमें उपभोक्ता उत्पादों पर एक अधिकतर उच्च मूल्य रखते हैं जिनको उन्होंने आंशिक रूप से बनाया है। यह नाम स्वीडिश निर्माता और फर्नीचर रिटेलर आइकिया से निकला है, जोकि कई फर्नीचर उत्पाद बेचता है।

अवलोकन

आइकिया प्रभाव पर प्रयोगात्मक परिणाम पहले हार्वर्ड बिजनेस स्कूल के माइकल आई नॉर्टन, येल विश्वविद्यालय के डेनियल मोकोन, और 2011 में ड्यूक विश्वविद्यालय के दान अरिली द्वारा प्रकाशित किए गए थे।
उनके प्रयोगों ने दर्शाया कि आत्म असेंबली का उपभोक्ताओं द्वारा उत्पादों के मुल्यांकन पर क्या असर पड़ता है।

बाधें

अतिरिक्त शोध से पता चला है कि श्रम उच्च मूल्यांकन करने के लिए होता है जब केवल श्रम फलदायक है। प्रतिभागियों ने अपने स्वयं के परिश्रम की आवश्यकता होती है अगर एक कार्य को पूरा करने में विफल रहा है, तो आइकिया प्रभाव व्यस्त है।

निहितार्थ

आइकिया प्रभाव डूब लागत प्रभाव में योगदान करने के लिए समझा जाता है। यह प्रभाव "यहाँ नहीं आविष्कार" सिंड्रोम से भी संबंधित है।
कज़ाखस्तान में धर्म

विभिन्न चुनावों के मुताबिक, कजाखस्तान के अधिकांश नागरिक, मुख्य रूप से जातीय कजाख, गैर-सांप्रदायिक मुस्लिम के रूप में पहचानते हैं, जबकि अन्य हानाफी स्कूल की सुन्नी की ओर बढ़ते हैं, पारंपरिक रूप से जातीय कजाखों सहित, जो लगभग 63.6% आबादी का गठन करते हैं, जातीय उज्बेक्स, उइघुर और ताटार के रूप में अच्छी तरह से। 1% से कम शफीई (मुख्य रूप से चेचन) और शीया का हिस्सा हैं। कुल 2,300 मस्जिद हैं, उनमें से सभी "कज़ाखस्तान के मुसलमानों के आध्यात्मिक संघ" से संबद्ध हैं, जिसका नेतृत्व सर्वोच्च मुफ्ती है। ईद अल-आधा को राष्ट्रीय अवकाश के रूप में पहचाना जाता है। कजाखस्तान की 25% से कम आबादी रूसी रूढ़िवादी है, परंपरागत रूप से जातीय रूस, यूक्रेनियन और बेलारूसियों सहित।

धार्मिक इतिहास

देश ने ऐतिहासिक रूप से विभिन्न धर्मों के साथ विभिन्न प्रकार के जातीय समूहों की मेजबानी की है। अन्य समाजों के प्रति असहिष्णुता कजाख संस्कृति का मुद्दा बन गया है। यूएसएसआर के विघटन के बाद, एक स्वतंत्र गणराज्य की नींव ने लोगों के जीवन के हर पहलू में काफी बदलाव किए हैं। आबादी की धार्मिकता, किसी भी सांस्कृतिक पहचान के एक अनिवार्य हिस्से के रूप में, गतिशील परिवर्तन भी हो गया है। बैपटिस्ट चर्चों पर अक्सर हमला किया जाता है। यह चर्च के सदस्यों को खुद को पंजीकृत किए बिना इकट्ठा करने के कारण है, देश की आवश्यकता है। कोई भी जो पुलिस द्वारा हमलावर जोखिम पर पंजीकरण नहीं करता है। हालांकि न केवल कानून का उल्लंघन करने वाले लोगों को कठोर व्यवहार किया जाता है।

इस्लाम धर्म

कजाखस्तान में इस्लाम सबसे अधिक प्रचलित धर्म है; इसे 8 वीं शताब्दी के दौरान अरबों द्वारा इस क्षेत्र में पेश किया गया था।  परंपरागत रूप से जातीय कजाख सुन्नी मुस्लिम हैं जो मुख्य रूप से हानाफी स्कूल का पालन करते हैं। मुस्लिम पृष्ठभूमि के अन्य जातीय समूहों समेत कजाख सभी मुस्लिमों का 90 प्रतिशत से अधिक बना है। देश के दक्षिणी क्षेत्र में आत्म-पहचाने जाने वाले मुसलमानों की सर्वोच्च सांद्रता है।

ईसाई धर्म

कजाखस्तान में ईसाई धर्म इस्लाम के बाद दूसरा सबसे अधिक प्रचलित धर्म है। अधिकांश ईसाई नागरिक रूस हैं, और कुछ हद तक यूक्रेनियन और बेलारूसियन, जो रूसी रूढ़िवादी चर्च से संबंधित हैं। 2009 की राष्ट्रीय जनगणना के अनुसार, कज़ाकिस्तान की लगभग 26% आबादी ईसाई के रूप में पहचानती है। जनसंख्या का 1.5 प्रतिशत जर्मन है, जिनमें से अधिकतर कैथोलिक धर्म या लूथरनवाद का पालन करते हैं।

यहूदी धर्म

कजाख यहूदियों का एक लंबा इतिहास है। कज़ाखस्तान में लगभग 12,000 से 30,000 यहूदी हैं, आबादी का 1% से भी कम। अधिकांश कज़ाख यहूदी अशकेनाज़ी हैं और रूसी बोलते हैं।
लैटनियन भाषा

यह विश्व की एक प्रमुख भाषा है |
ब्युनेस आयर्स बंदरगाह

यह अर्जेन्टीना का एक प्रमुख बंदरगाह है।
अयूब ख़ान (पाकिस्तानी शासक)

आरम्भिक जीवन

अयूब का जन्म वर्तमान पाकिस्तान के पश्चिमोत्तर-सीमान्त प्रान्त में हरीपुर जिले के रेहाना गाँव में हुआ था। वे पश्तून समुदाय से थे। उनके पिता का नाम मीर दाद खान था। मीर दाद खान सेना में एक नान-कमीशन्ड ऑफिसर थे। उनकी प्रारम्भिक शिक्षा अपने गाँव में ही हुई। उच्च शिक्षा के लिए उन्होंने अलीगढ़ मुस्लिम विश्वविद्यालय में दाखिला लिया। परन्तु वे शिक्षा पूरी भी नहीँ कर पाये थे कि रॉयल मिलिट्री अकादमी में उनका दाखिला हो गया। द्वितीय विश्व युद्ध के दौरान उन्होंने कप्तान के रूप में बर्मा में युद्ध लड़ा। भारत विभाजन के बाद वे पाकिस्तानी सेना में शामिल हो गये। बाद में पदोन्नति पाकर वे ब्रिगेडियर बन गये और वजीरिस्तान में कमान सँभाली। १९४८ में उन्हें पूर्वी बंगाल का मेजर जनरल बनाकर भेजा गया। १९४९ में वे पश्चिमी पाकिस्तान लौट गये और वहाँ के कमाण्डर-इन-चीफ बन गये।

कमाण्डर-इन-चीफ

१७ जनवरी १९५१ को अयूब खान पाकिस्तानी सेना के कमाण्डर-इन-चीफ बने। वे पाकिस्तानी मूल के पहले कमाण्डर-इन-चीफ थे। रक्षामन्त्री सिकन्दर मिर्जा ने उनकी पदोन्नति में अहम भूमिका निभायी थी। यही सिकन्दर मिर्जा आगे जाकर पहले पाकिस्तान के गवर्नर-जनरल बने और फिर पाकिस्तान के राष्ट्रपति हुए।
खुर्शीदबनु नतावन

खुर्शीदबनु नतावन (जन्म: 6 अगस्त 1832, शुशा - 2 अक्टूबर 1897, शुशा) को अज़रबैजान की सर्वश्रेष्ठ गीतात्मक कवियों में से एक माना जाता है जिनकी कविताएँ फ़ारसी और अज़रबैजानी में हैं। करबख़ ख़ानते (1748-1822) के अंतिम शासक, महदिकोली खान की बेटी, नतावन अपनी गीतात्मक ग़ज़लों के लिए सबसे उल्लेखनीय थी।

जीवन

नटवन का जन्म 6 अगस्त, 1832 को वर्तमान नागोर्नो-करबख के एक शहर शुशा में हुआ था। परिवार में एकमात्र बच्चा होने और पनाह अली खान के वंशज होने के नाते, वह करबख खान की एकमात्र उत्तराधिकारी थी, जिसे आम जनता "खान की बेटी" के रूप में जाना जाता था। उनका नाम खुर्शीद बानू (ورشیدبانو) फारसी से है और जिसका अर्थ है "लेडी सन"।
अपने पिता की मृत्यु के बाद, नतावन परोपकार में निकटता से लगी हुई थी, जो करबाख के सामाजिक और सांस्कृतिक विकास को बढ़ावा देते थे। उनके प्रसिद्ध कामों में एक पानी मुख्य था जिसे पहली बार 1883 में शुषा में रखा गया था, इस प्रकार यह शहर की पानी की समस्या को हल किया गया है। स्थानीय रूसी "कावकाज़" अखबार ने उस समय लिखा था: "खुर्शीद बानू-बेगम ने शुशियों की यादों में एक शाश्वत छाप छोड़ी और उनकी महिमा पीढ़ी-दर-पीढ़ी चली आएगी।".
नतावन ने प्रसिद्ध नस्ल के करबाख घोड़ों के विकास और लोकप्रियकरण के लिए भी बहुत कुछ किया। ननतावन के स्टडवे से करबाख के घोड़े अजरबैजान में सर्वश्रेष्ठ के रूप में जाने जाते हैं। 1867 में पेरिस के एक अंतरराष्ट्रीय शो में नटवान के स्टड से खान नाम के करबख घोड़े को रजत पदक मिला। 1869 में एक दूसरी ऑल-रूसी प्रदर्शनी में मायामुन नाम के करबाख घोड़े ने एक रजत पदक जीता, एक और स्टालियन, टोकमैक ने कांस्य पदक जीता, जबकि तीसरे, एलितेमेज़ ने एक प्रमाण पत्र प्राप्त किया और रूसी इंपीरियल स्टूडियो में एक निर्माता स्टालियन बनाया गया।
नतावन ने शुशा और पूरे अजरबैजान में पहले साहित्यिक समाजों की स्थापना की और उन्हें प्रायोजित किया। उनमें से एक जिसे मजलिस-आई उन्स ("सोसायटी ऑफ़ फ्रेंड्स") कहा जाता है, उस समय के करबाख की विशेष रूप से लोकप्रिय और केंद्रित प्रमुख काव्य-बौद्धिक ताकत बन गई।
मानवतावाद, दया, मित्रता और प्रेम नतावन की ग़ज़लों और रूबियत के मुख्य विषय थे। ये भावुक रोमांटिक कविताएं एक महिला की भावनाओं और पीड़ाओं को व्यक्त करती हैं जो अपने पारिवारिक जीवन में खुश नहीं थीं और जिन्होंने अपने बेटे को खो दिया। इनकी कई कविताओं का इस्तेमाल आजकल लोकगीतों में किया जाता है।
1897 में शुशा में नतावन की मृत्यु हो गई। सम्मान के संकेत के रूप में, लोगों ने उसके शव को शुशा से लेकर अगदम तक, लगभग 30 किलोमीटर उत्तर-पूर्व में, जहां वह एक परिवार में दफनाया गया था।
उनके बेटे मेहदीगुलु खान और मीर हसन आस मीर दोनों ने फारसी में कविताओं का संग्रह छोड़ दिया।
लाड़ली लक्ष्मी योजना

लाड़ली लक्ष्मी योजना, मध्य प्रदेश सरकार की एक योजना है, जिसका लक्ष्य एक लड़की के जन्म के प्रति सामाजिक दृष्टिकोण में सकारात्मक बदलाव लाना और शैक्षिक और आर्थिक स्थिति में सुधार के माध्यम से लड़कियों के भविष्य की दृढ़ नींव रखना है। इस योजना का उद्घाटन मुख्यमंत्री शिवराज सिंह चौहान ने 2007 में किया था, जिसके बाद छह अतिरिक्त राज्यों में भी इसे इसे लागु किया गया है।
इस योजना के तहत सरकार, बेटी के जन्म से अगले पाँच साल तक प्रत्येक वर्ष 6,000 रुपये के राष्ट्रीय बचत प्रमाणपत्र खरीदेगी, और इन्हें समय-समय पर नवीनीकृत किया जाता रहेगा। लड़की को छठी कक्षा में प्रवेश के समय 2,000 और नौवीं कक्षा में प्रवेश पर 4000 रुपये का भुगतान किया जायेगा। जब उसे 11वीं कक्षा में भर्ती कराया जाता है, तो उसे 7,500 प्राप्त होगा। अपनी उच्च माध्यमिक शिक्षा के दौरान, उसे 2000 रुपये प्रत्येक महीने दिया जायेगा। 21 वर्ष की समाप्ति पर उसे 1 लाख से ज्यादा की शेष राशि का भुगतान किया जायेगा।
क्रौंचद्वीप

हिन्दु धर्म में विष्णु पुराण के अनुसार पृथ्वी का वर्णन इस प्रकार है। यह वर्णन श्रीपाराशर जी ने श्री मैत्रेय ऋषि से कियी था। उनके अनुसार इसका वर्णन सौ वर्षों में भी नहीं हो सकता है। यह केवल अति संक्षेप वर्णन है।

क्रौंच द्वीप का वर्णन

इस द्वीप के स्वामि वीरवर द्युतिमान थे। इनके सात पुत्रों : कुशल, मन्दग, उष्ण, पीवर, अन्धकारक, मुनि और दुन्दुभि के नाम संज्ञानुसार ही इसके सात भागों के नाम हैं। घी का सागर अपने से दूने विस्तार वाले क्रौंच द्वीप से चारों ओर से घिरा हुआ है। यहां भी सात पर्वत, सात मुख्य नदियां और सात ही वर्ष हैं।

पर्वत

क्रौंच, वामन, अन्धकारक, घोड़ी के मुख समान रत्नमय स्वाहिनी पर्वत, दिवावृत, पुण्डरीकवान, महापर्वत दुन्दुभि नामक सात पर्वत हैं।

नदियां

गौरी, कुमुद्वती, सन्ध्या, रात्रि, मनिजवा, क्षांति और पुण्डरीका नामक सात नदियां हैं।

सात वर्ष

कुशल, मन्दग, उष्ण, पीवर, अन्धकारक, मुनि और दुन्दुभि। यहां पुष्कर, पुष्कल, धन्य और तिष्य नामक चार वर्ण हैं। यह द्वीप अपने ही बराबर के दधिमण्ड (मठ्ठे) से भरे समुद्र से चारों ओर से घिरा हुआ है। यह सागर अपने से दुगुने विस्तार वाले शाक द्वीप से घिरा है।
क्लिक व्यंजन

क्लिक व्यंजन कुछ भाषाओँ में प्रयोग होने वाले वर्ण होते हैं जिनकी आवाज़ स्वर्ग्रंथी से नहीं बल्कि जीभ या होंठों द्वारा मुंह में हवा के दबाव में अचानक परिवर्तन करने से आती है। हिन्दी बोलने वालों में इसकी मिसाल "च-च" की आवाज़ है जो किसी चीज़ के बारे में नापसन्दगी प्रकट करने के काम आती है। देहाती हिन्दी इलाक़ों में भेड़-बकरियों और गाय जैसे जानवरों को भी ऐसी क्लिक की आवाजों से निर्देश दिया जाता है। बच्चों और जानवरों को पुचकारने के लिए होठों से वायु के ज़रिये जो ध्वनी बनाई जाती है वह भी इसकी एक मिसाल है।

लिखाई

इन ध्वनियों के लिए देवनागरी में कोई चिन्ह नहीं हैं और हिन्दी में ऐसी ध्वनियों का इस्तेमाल शब्दों बीच में नहीं होता। लेकिन कई दक्षिणी अफ़्रीका की भाषाओँ में क्लिक व्यंजन बाक़ाएदा भाषा के शब्दों में प्रयोग होते हैं। खोइसान भाषाओँ में तो यह आम है। अ॰ध॰व॰ में सारी भिन्न क्लिक ध्वनियों के लिए चिन्हों का प्रबंध किया गया है, जैसे की वर्त्स्य (एल्विओलर) क्लिक के लिए ǁ (दो-नली) के चिन्ह का प्रयोग होता है। आम लिखाई में कभी-कभी क्लिक की आवाजों को ! लिखा जाता है। उदहारण के लिए अफ़्रीका की एक भाषा का नाम !ख़ोसा है, यानि इस भाषा के नाम में ही क्लिक (!) आ जाता है। इसी तरह एक !नामा भाषा भी है।
सौर सम्प्रदाय

सौर आर्थत सूर्य कि उपसना करने वाला सम्प्रदाय सौर कहलाते हैं। यह सम्प्रदाय वैदिक काल से ही अस्त्तित्व में है । सनातन धर्म की वर्ण व्यवस्था में सूर्य की उपासना का उलेख मिलता है । ब्राह्मणों में संध्या कर्म में सूर्य की उपासना का ही वर्णन है । "सौर"सूर्य को ही ब्रह्म (संसार के जनक)के रूप में मानते है । वेदों में सूर्य की स्तुतियां है जिनमे मुख्य "चक्षुषो उपनिषद" है ।
सिंध उच्च न्यायालय

इतिहास

21 अगस्त 1926 को इस अदालत को सिंध कोर्ट ऐक्ट के तहत मुख्य न्यायालय (चीफ़ कोर्ट) के तौर पर स्थापित किया गया था। भारत सरकार अधिनियम, 1935 के पारिन होने के बाद न्यायिक व्यवस्था में कई निर्णायक बदलाव लाए गए और 1 अप्रैल 1937 इसे उच्च न्यायालय के रूप में शाही फरमान द्वारा स्थापित किया गया था। पश्चिमी पाकिस्तान के उच्च न्यायालय के समय कराँची बेंच में न्यायाधीशों की संख्या 15 थी, परंतु सिंध उच्च न्यायालय के पुनर्स्थापन के बाद इस संख्या को घटा कर 12 कर दिया गया।

न्यायचौकियाँ

इस न्यायालय का मुख्य स्थिन कराँची है, एवं इसके हैदराबाद, सुक्कुर और लडकाना मेंतीनन बेंचें हैं। साथ ही सिंध के राज्यपाल और मुख्य न्यायाधीश के सलाह पर और अन्य नए बेंच भी स्थापित कर सकती है।
नंदनी माता

नंदनी माता एक हिंदुओं देवी है इनको कभी-कभी नंदिनी माता के नाम से भी पुकारा जाता है जो एक दुर्गा का रूप है ' माता को वागरी भाषा में नंदोर बोला जाता है ' हिंदू पौराणिक कथाओं के हिसाब से नंदनी माता द्वापर युग में यशोदा की बेटी थी ,जो कामसा से मारी गई थी ' अधिकतर इनकी  पूजा नवरात्रि उत्सव में की जाती है ' इनका उल्लेख कई वेदों तथा दुर्गा सप्तमी में मिलता है ' इनका मंदिर राजस्थान के बांसवाड़ा ज़िले में स्थित है। ये मंदिर काफी प्रसिध्द भी है।
ओशीकोतो प्रदेश

विवरण

ओशीकोतो प्रदेश के उत्तरी भाग में कृषि और दक्षिणी हिस्से में मवेशी पालन व खनिज-उद्योग आर्थिक महत्व रखते हैं सन् २००८ तक त्सुमेब इस प्रदेश की राजधानी थी और इस इलाक़े में बसने वाला न्डोंगा समुदाय सदियों से यहाँ ताम्बे की खाने चला रहा है।
लालच

मूल

किसी वस्तु को प्राप्त करने की अदम्य इच्छा

अन्य भारतीय भाषाओं में निकटतम शब्द

स्वार्थ - हिन्दी और मराठी में
अनिर्वचनीय ख्यातिवाद

भ्रम सम्बन्धी विचार को ख्याति विचार कहते है।

अनिर्वचनीय ख्यातिवाद

----- आदि शंकराचार्य का भ्रम विचार इस नाम से जाना जाता है, इनके अनुसार ब्रह्म अविधा अहि, अविधा तथा इन्द्रियादिदोष के कारण सीपी मॅ रजत की प्रतीति होती है उनके अनुसार अविधा के दो पक्ष है

सिद्धांत

1 आवरण 2 विक्षेप आवरण शक्ति वस्तु के यथार्थ स्वरूप को ढक लेती है विक्षॆप शक्ति वस्तु को किसी अन्य वस्तु रूपमें प्रकाशित करती है

यह प्रक्रिय अध्यास कहलाती है अध्यासमेंअधिष्टान तथा अध्यस्त में तादात्म्य सबंध स्थापित हो जाता है

भ्रम- ज्ञानमें दोनोंमेंसे किसी एक की प्रतीति होती है, भ्रम में केवल अध्यस्त प्रतीति होती है
, ज्ञानमेंकेवल अधिष्ठान की प्रतीति होती है
शकंराचार्य के अनुसार सीपी के रजत रूप ज्ञानमें सीप अधिष्ठान तथा रजत अध्यस्त है

इस भ्रांत ज्ञानमें रजत सत नही है क्यॉकि कालांत मे इसका बाध हो जाता है पुनः यह बन्ध्यापुत्र की भांति असत भी नही है क्योंकि वर्तमान मॆ इसकी प्रतीति होती है 
इसे जैन मत के समान सत असत भी नही मान सकते है क्योंकि ऐसा मानने पर आत्म विरोधाभास की स्थिति पैदा होगी

इस प्रकार भ्रम का स्वरूप सत तथा असत से विलक्षण होने के चलते यह अनिर्वचनीय ख्यातिवाद कहलाता है
 
यहाँ उल्लेखनीय है कि सीपी का रजत रूप मे ज्ञान होना ही केवल भ्रम नही है अपितु सीपी कि सीपी के रूप मे

वास्तविक तथा सत समझना भी भ्रम है यहाँ सीपीमें रजत का ज्ञान व्यक्तिगत भ्रम है

यह प्रतिभास के स्तर पर होता है इसे तुराविधा कहते हैं दूसरी तरफ सीपी को सीपी मान लेना समष्टिगत भ्रम है यह व्यवहार का स्तर है इसे मूलाविधा कहते है ये दोनों प्रकार के भ्रम अनिर्वचनीय है यहाँ पहले भ्रम का खण्डन व्यवहार से जबकि दूसरे का परमार्थ से होता है

आलोचना

1 रामानुज के अनुसार भ्रम को अनिर्वचनीय कहना भी उस के निर्वचन के समान है अतः अनिर्वचनीयता की धारणा आत्म विरोधाभासी है 
2 रामानुज के अनुसार कोई वस्तु या तो सत होती है या असत, अनिर्वचनीय जैसी कोई तीसरी कोटि नही होती है

3 सीपी मे रजत का ज्ञान प्रातिभासिक स्तर पे सत है, अर्थात यह कुछ क्षणो हेतु सत है ऐसी स्थिति मे इस को भ्रम नही कहा जा सकता है

4 ब्रह्म की समस्या का विवेचन करने हेतु अविधा का सहारा लेते है, सत पे आवरण डालना और असत को उस पर विक्षेपित करना ये माया के दो कार्य है परंतु अविधा की स्वयं अपनी सत्ता नही है इस स्थिति मॅ वह आवरण –विक्षॆप जैसे कार्य नही कर सकती है
ससमिता मलिक

कैरियर

मलिक का जन्म उड़ीसा के केन्द्रपाड़ा जिले में अल्हहा नामक एक छोटे से गांव में हुआ था। वह भुवनेश्वर में कई स्थानीय टूर्नामेंट खेलती थीं । बाद में, वह भुवनेश्वर स्पोर्ट्स हॉस्टल में शामिल हुईं, जिसने राष्ट्रीय साइड में शामिल होने के लिए मंच तैयार किया। उनका पहला ब्रेक 2004 में आया था जब उनके असाधारण प्रतिभा की झलक सभी को प्रभावित करती थी; टीम इंडिया तब चीन का दौरा कर रही थी।
 वह 2007 के बाद से वरिष्ठ राष्ट्रीय टीम के लिए खेल रही हैं और 2010 के दक्षिण एशियाई खेलों का हिस्सा थी और एसएएफएफ महिला चैम्पियनशिप जीतने वाली टीमों के दस्ते में थी।  वह कई बार भारतीय महिलाओं की राष्ट्रीय फुटबॉल टीम का नेतृत्व भी कर चुकी है।
१५७५ ईसा पूर्व

१५७५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५७५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
तैत्तिरीयोपनिषद

परिचय

तैत्तरीय उपनिषद् अत्यंत महत्वपूर्ण प्राचीनतम दस उपनिषदों में सप्तम उपनिषद् है तथा शिक्षावल्ली, ब्रह्मानन्दवल्ली और भृगुवल्ली इन तन खंडों में विभक्त है। यह कृष्ण यजुर्वेदीय तैत्तरीय आरण्यक का 7, 8, 9वाँ प्रपाठक है। शिक्षा वल्ली में १२ अनुवाक और २५ मंत्र, ब्रह्मानंदवल्ली में ९ अनुवाक और १३ मंत्र तथा भृगुवल्ली में १९ अनुवाक और १५ मंत्र हैं। शिक्षावल्ली को सांहिती उपनिषद् एवं ब्रह्मानंदवल्ली और भृगुवल्ली को वरुण के प्रवर्तक होने से वारुणी उपनिषद् या विद्या भी कहते हैं।
वारुणी उपनिषद् में विशुद्ध ब्रह्मज्ञान का निरूपण है जिसकी उपलब्धि के लिये प्रथम शिक्षावल्ली में साधनरूप में ऋत और सत्य, स्वाध्याय और प्रवचन, शम और दम, अग्निहोत्र, अतिथिसेवा श्रद्धामय दान, मातापिता और गुरुजन सेवा और प्रजोत्पादन इत्यादि कर्मानुष्ठान की शिक्षा प्रधानतया दी गई है। इस में त्रिशंकु ऋषि के इस मत का समावेश है कि संसाररूपी वृक्ष का प्रेरक ब्रह्म है तथा रथीतर के पुत्र सत्यवचा के सत्यप्रधान, पौरुशिष्ट के तप:प्रधान एवं मुद्गलपुत्र नाक के स्वाध्याय प्रवचनात्मक तप विषयक मतों का समर्थन हुआ है। 11वें अनुवाक मे समावर्तन संस्कार के अवसर पर सत्य भाषण, गुरुजनों के सत्याचरण के अनुकरण और असदाचरण के परित्याग इत्यादि नैतिक धर्मों की शिष्य को आचार्य द्वारा दी गई शिक्षाएँ शाश्वत मूल्य रखती हैं।
ब्रह्मानंद और भृगुवल्लियों का आरंभ ब्रह्मविद्या के सारभूत 'ब्रह्मविदाप्नोति परम्‌' मंत्र से होता है। ब्रह्म का लक्षण सत्य, ज्ञान और अनंत स्वरूप बतलाकर उसे मन और वाणी से परे अचिंत्य कहा गया है। इस निर्गुण ब्रह्म का बोध उसके अन्न, प्राण, मन, विज्ञान और आनंद इत्यादि सगुण प्रतीकों के क्रमश: चिंतन द्वारा वरुण ने भृगु को करा दिया है। इस उपनिषद् के मत से ब्रह्म से ही नामरूपात्मक सृष्टि की उत्पत्ति हुई है और उसी के आधार से उसकी स्थिति है तथा उसी में वह अंत में विलीन हो जाती है। प्रजोत्पत्ति द्वारा बहुत होने की अपनी ईश्वरींय इच्छा से सृष्टि की रचना कर ब्रह्म उसमें जीवरूप से अनुप्रविष्ट होता है। ब्रह्मानंदवल्ली के सप्तम अनुवाक में जगत्‌ की उत्पत्ति असत्‌ से बतलाई गई है, किंतु 'असत्‌' इस उपनिषद् का पारिभाषिक शब्द है जो अभावसूचक न होकर अव्याकृत ब्रह्म का बोधक है, एवं जगत्‌ को सत्‌ नाम देकर उसे ब्रह्म का व्याकृत रूप बतलाया है। ब्रह्म रस अथवा आनंद स्वरूप हैं। ब्रह्मा से लेकर समस्त सृष्टि पर्यंत जितना आनंद है उससे निरतिशय आनंद को वह श्रोत्रिय प्राप्त कर लेता है जिसकी समस्त कामनाएँ उपहत हो गई हैं और वह अभय हो जाता है।
महाबन्धुल

महाबन्धुल (बर्मी भाषा: မဟာဗန္ဓုလ ; 6 नवम्बर 1782 – 1 अप्रैल 1825) १८२१ से १८२५ में अपनी मृत्यु तक शाही बर्मी सेना का सेनापति था। उसने प्रथम आंग्ल-बर्मी युद्ध में अंग्रेजों से लोहा लिया था। बर्मा में महाबन्धुल को नायक के रूप में सम्मान प्राप्त है।
जोएल गार्नर

जोएल गार्नर (जन्म: 16 फरवरी 1952, अंग्रेज़ी: Joel Garner) क्राइस्ट चर्च, बारबाडोस से वेस्टइंडीज़ क्रिकेट टीम के पूर्व क्रिकेट खिलाड़ी हैं। वह 1970-80 के दशक के वेस्टइंडीज के भयभीत करने वाले तेज गेंदबाज थे। उनके अन्य महत्वपूर्ण साथी थे: माइकल होल्डिंग, एंडी रॉबर्ट्स, कॉलिन क्रॉफ्ट और दिवंगत मैलकम मार्शल। जोएल काउंटी क्रिकेट में समरसेट की तरफ से भी खेलें। 1975/76 से 1987/88 तक उन्होंने 214 प्रथम श्रेणी मैच खेलें जिसमें उन्होंने 18.53 की औसत से 881 विकेट लिये। 1977 से 1987 तक चले अपने अंतर्राष्ट्रीय करियर के 58 टेस्ट मैच में उन्होंने 20.97 की औसत से 259 विकेट लिये। उन्होंने 98 एक दिवसीय अंतर्राष्ट्रीय भी खेलें जिसमें उन्होंने 18.84 की औसत से 146 विकेट लिये।
फोरेंसिक पहचान

फोरेंसिक पहचान एक आवेदन है न्यायालयिक विज्ञान का और प्रौद्योगिकी है ट्रेस सबूत से विशिष्ट वस्तुओं की पहचान करना जो अपराधिक स्थान से प्राप्त हुए है। अपराधिक स्थान पर बिन्न प्रकार के सबूत मिलते है उनको अलग कर के उनका विश्लेषण किया जाता है और पता लगाया जाता है। सबूत किसी से भी जुड़ा हो सकता है जेसे व्यक्ति से, जानवर से, वस्तु से या नेटवर्क से जेसे कंप्यूटर।

आवेदन

कभी कभी, निर्माताओं और फिल्म वितरकों जानबूझकर सूक्ष्म फोरेंसिक चिह्नों अपने उत्पादों पर उन्हें चोरी के या एक अपराध में संलिप्तता के मामले में पहचान करने के लिए छोड़ सकते हैं।
मारवाड़ी भाषा

मारवाड़ी राजस्थान में बोली जाने वाली एक क्षेत्रीय भाषा है। यह राजस्थान की एक मुख्य भाषाओं में से एक है। मारवाड़ी गुजरात, हरियाणा और पूर्वी पाकिस्तान में भी बोली जाती है। इसकी मुख्य लिपि देवनागरी है। इसकी कई उप-बोलियाँ भी है।
मारवाड़ी की ख़ुद की लिपि जिसे मोड़िया लिपि भी हैं। परन्तु इस लिपि के विकास में राजपुताने राजरस्थान के राजा-महाराजा (वर्तमान में राजस्थान राज्य) व राजस्थान सरकार ने कोई विशेष ध्यान नहीं दिया। हाल ही में बीकानेर से चयनित सांसद श्री अर्जुनराम मेघवाल ने मारवाड़ी भाषा को भारतीय संविधान की आठवीं अनुसूची में शामिल करवाने के लिए बहुत प्रयास किये, लेकिन हिंदी भाषी लोगो के विरोध के चलते वे इसमें असफल रहे। पिछले ४०-५० सालों से इस भाषा के विकास पर बातें तो बहुत होती रही है पर कार्य के मामले में कोई विशेष प्रगति नहीं दिखी। इन दिनों सन् 2011 से कोलकाता के श्री शम्भु चौधरी इस दिशा में काफी कार्य किया है। राजस्थानी भाषा कि लिपि के संदर्भ में यह गलत प्रचार किया जाता रहा कि इसकी लिपि देवनागरी है जबकि राजस्थान के पुराने दस्तावेजों से पता चलता है कि इसकी लिपि मोड़िया है। उस लिपि को महाजनी भी कहा जाता है। हांलाकि मोड़िया लिपि को भी महाजनी लिपि कहा जाता हैं। कुछ लोग मोड़ी लिपि को ही मोड़िया लिपि मानते रहे। जब इसके विस्तार में देखा गया तो दोनों लिपि में काफी अन्तर है।

बोलियाँ

जॉर्ज अब्राहम ग्रियर्सन ने राजस्थानी बोलियों के पारस्परिक संयोग एवं सम्बन्धों के विषय में लिखा तथा वर्गीकरण किया है।
ग्रियर्सन का वर्गीकरण इस प्रकार है :-
१. पश्चिमी राजस्थान में बोली जाने वाली बोलियाँ - मारवाड़ी, मेवाड़ी, ढारकी, बीकानेरी, बाँगड़ी, शेखावटी, खेराड़ी, मोड़वाडी, देवड़ावाटी आदि।
२. उत्तर-पूर्वी राजस्थानी बोलियाँ - अहीरवाटी और मेवाती।
३. मध्य-पूर्वी राजस्थानी बोलियाँ - ढूँढाड़ी, तोरावाटी, जैपुरी, काटेड़ा, राजावाटी, अजमेरी, किशनगढ़, नागर चोल, हड़ौती।
४. दक्षिण-पूर्वी राजस्थान - रांगड़ी और सोंधवाड़ी
५. दक्षिण राजस्थानी बोलियाँ - निमाड़ी आदि।

विशेषताएँ

राजस्थानी- मारवाडी भाषा में ' है ' वर्ण की लिपि नहीं। जिसके कारण यह भाषा देवनागरी लिपि की मोहताज है। ' है ' वर्ण फारसी मूल का होना बताया जाता है। इसी ने ' सिंधु' को " हिन्दु" बना दिया। जबकि मूलतः ' है ' वर्ण से पहले 'इ' की मात्रा लगने से ही " इहैन्दु " शब्द बनना चाहिये। 
राजस्थानी- मारवाडी भाषा में 'सडक' को 'हैडक' बोला जाता है और कई शब्द ऐसे हैं, जो 'है' की जगह 'स' के प्रयोग से अभिव्यक्त नहीं होते। वैसे हिन्दी में भी 'है' का उच्चारण लिपि के अनुसार तो "हई " होना चाहिये, हम केवल सुविधा के लिये इसे 'है' बोलते हैं।